Sąlygų priedas Nr. 3
PROJEKTAS
PASLAUGŲ TEIKIMO SUTARTIS NR. ______

2026 m. ________ mėn. __ d. 
Vilnius

VšĮ Nacionalinis kraujo centras, įstaigos kodas 126413338, atstovaujama direktoriaus Daumanto Gutausko, veikiančio pagal įstaigos įstatus (toliau – Klientas), iš vienos pusės, ir
___ „_________“, įmonės kodas ________, atstovaujama __________, veikiančio (-ios) pagal __________ (toliau – Paslaugų teikėjas), iš kitos pusės, 
kartu vadinamos Šalimis, o kiekviena atskirai vadinamos Šalimi, sudarė šią paslaugos teikimo sutartį (toliau vadinama – Sutartis):

I SKYRIUS
 SUTARTIES DALYKAS 
0. Sutartis sudaryta įvykdžius mažos vertės „Skalbimo ir lyginimo, sauso valymo paslaugų“ viešąjį pirkimą skelbiamos apklausos būdu, Nr._____, kuriame ekonomiškai naudingiausias pasiūlymas išrinktas pagal kainą. Pirkimas įvykdytas vadovaujantis Lietuvos Respublikos viešųjų pirkimų įstatymu (toliau – VPĮ) bei susijusiais teisės aktais, taip pat Lietuvos Respublikos civiliniu kodeksu, kitais pagal pirkimo pobūdį taikomais teisės aktais bei Skalbimo ir lyginimo, sauso valymo paslaugų pirkimo sąlygomis.
0. Sutartimi Paslaugų teikėjas įsipareigoja, vadovaudamasis pirkimo sąlygomis, įskaitant Sutartį ir Techninę specifikaciją, suteikti Klientui Skalbimo ir lyginimo, sauso valymo paslaugas (toliau – Paslaugos), kurios turi atitikti reikalavimus numatytus Sutarties 1 priede (Techninė specifikacija), o Klientas įsipareigoja priimti tinkamai ir laiku suteiktas Paslaugas ir atsiskaityti už jas Sutartyje nustatyta atsiskaitymo tvarka. 
0. Pagal Sutartį tiekiamų Paslaugų pavadinimai, kiekiai, įkainiai bei reikalavimai joms nurodyti Sutarties 1 priede.
0. Sutartis yra vientisas ir nedalomas dokumentas, kurį sudaro toliau išvardinti dokumentai: techninė specifikacija (su pirkimo procedūrų metu Kliento atliktais paaiškinimais ir patikslinimais bei priedais, jei jie pridedami), Sutartis su visais jos priedais; kiti Pirkimo dokumentai (toliau Sutartyje šiame punkte nurodyti dokumentai kartu vadinami Sutartimi).
0. Sutarties aiškinimo tikslais nustatoma tokia dokumentų prioriteto tvarka: TS, Sutartis, kiti Pirkimo dokumentai. Paslaugų teikėjo teikiamas pasiūlymas, papildomi dokumentai, instrukcijos, grafikai, tvarkos ir pan., prieštaraujantys VPĮ ir (ar) šiame punkte nurodytiems dokumentams, laikomi negaliojančiais ta dalimi, kiek neatitinka teisinio viešųjų pirkimų reguliavimo ar prieštarauja šiame punkte nurodytiems dokumentams. Jei Sutarties dokumentuose yra neaiškumų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.

II SKYRIUS
PASLAUGŲ KAINA IR ATSISKAITYMO TVARKA
0. Sutarties suma lygi bendrai Sutarties kainai eurais su PVM: ______ Eur (______ eurai, __ euro ct.), kurią sudaro:
2.1.1. Sutarties kaina be PVM – ______ Eur (______ eurai, __ euro ct);
2.1.2. PVM ( 21 %)  – _______ Eur (________ eurai, __ euro ct).
0. Į Sutarties kainą Paslaugų teikėjas privalo įskaičiuoti visus mokesčius ir kaštus, susijusius su tinkamu, savalaikiu sutartinių įsipareigojimų vykdymu, įskaitant Paslaugas, jų teikimą, taip pat išlaidas, susijusias su mokesčių mokėjimu bei kitų Paslaugų teikėjo kaip rinkos dalyvio, darbdavio atliekamus mokėjimus ir mokamus mokesčius, kainų rinkoje pasikeitimo rizikos ir kitus galimus kaštus, kurie nurodyti Sutartyje arba yra galimi, atsižvelgiant į Sutarties pobūdį ir trukmę.
0. Vadovaujantis Kainodaros taisyklių nustatymo metodika, Sutarčiai taikomas fiksuoto įkainio su peržiūra kainodaros būdas. 
0. Sutarties įkainiai gali būti perskaičiuojami pasikeitus PVM dydžiui. Jeigu pasikeistų Lietuvos Respublikoje galiojančiuose teisės aktuose nustatytas PVM, kurio apmokestinimo objektu yra laikomas Pirkimo objektas, tarifas, Sutarties kaina bus peržiūrima. PVM yra apskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Sutarties įkainių peržiūra įforminama susitarimu, kuris yra neatskiriama Sutarties dalis.
0.4. Sutartyje numatytų įkainių perskaičiavimo (keitimo) tvarka:
0.4.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo (jeigu perskaičiavimas jau buvo atliktas – nuo paskutinio perskaičiavimo pagal šį Sutarties punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties 2.5.5 punkte, viršija 6 (šešis) procentus. Paslaugų įkainiai gali būti perskaičiuojami ne dažniau kaip vieną kartą per 6 (šešių) mėnesius.
0.4.2. Sutartyje numatyti įkainiai gali būti perskaičiuojami, jeigu Lietuvos statistikos departamento (https://osp.stat.gov.lt/statistiniu-rodikliu-analize?indicator=S7R260#/) kas mėnesį skelbiamo vartotojų kainų indekso (0314 APRANGOS VALYMAS, TAISYMAS IR NUOMA) pokytis (k), apskaičiuotas kaip nustatyta Sutarties 2.5.5 punkte, yra didesnis kaip 6 (šeši) procentai. Atlikdamos perskaičiavimą šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.
0.4.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
0.4.4. Perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo.
0.4.5. Nauji įkainiai apskaičiuojami pagal formulę:

, kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą (0314 APRANGOS VALYMAS, TAISYMAS IR NUOMA) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 

 , (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (0314 APRANGOS VALYMAS, TAISYMAS IR NUOMA).
Indpradžia – laikotarpio pradžios datos (mėnesio) vartojimo prekių ir paslaugų indeksas (0621 MEDICINOS PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

0.4.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
0.4.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
0.4.8. Pirmoji peržiūra, vadovaujantis Sutarties 2.5.1 – 2.5.7 p., gali būti taikoma ne anksčiau kaip po 6 (šešių) mėnesių nuo Sutarties įsigaliojimo, sekanti peržiūra gali būti taikoma po 6 (šešių) mėnesių nuo paskutinio perskaičiavimo įsigaliojimo.
0.4.9. Sutartyje numatytas įkainių / kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi. 
0. Atsiskaitymo tvarka: Klientas už kokybiškai atliktas ir Sutarties, įskaitant priedus, reikalavimus atitinkančias Paslaugas atsiskaito Paslaugų teikėjui pagal pateikta (PVM) sąskaitą faktūrą (toliau – sąskaita). Sąskaita turi būti pateikta iki kito mėnesio 10 (dešimtos) dienos. Atsiskaitymas įvykdomas per 30 (trisdešimt) kalendorinių dienų nuo tinkamai užpildytos ir pateiktos sąskaitos gavimo dienos, pervedant lėšas į Paslaugų teikėjo Sutartyje nurodytą sąskaitą.
0. Paslaugų teikėjas sąskaitą Klientui privalo pateikti Lietuvos Respublikos viešųjų pirkimų įstatymo (toliau – VPĮ) 22 str. 3 d. nustatyta tvarka ir el. paštu: ____________. Paslaugų teikėjas dėl visų techninių klausimų, susijusių su informacine sistema „SABIS“ ar jos neveikimu, turi nedelsiant kreiptis į sistemos tvarkytoją – VĮ Registrų centrą, prieš tai peržiūrėjęs naudojimo instrukciją. 
0.  Paslaugų teikėjas įsipareigoja sąskaitoje nurodyti tuos pačius pavadinimus, kurie yra nurodyti Sutartyje, užrašyti ant sąskaitos Sutarties numerį ir datą, pagal kurią teikiamos Paslaugos. 
0. Jei sąskaita pateikiama su trūkumais, Klientas turi teisę sąskaitos nepriimti, o Paslaugų teikėjas įsipareigoja per 2 (dvi) dienas pašalinti trūkumus ir pateikti tinkamai užpildytą sąskaitą. Atsiskaitymo terminas skaičiuojamas nuo tinkamai užpildytos sąskaitos gavimo dienos.

III SKYRIUS
PASLAUGŲ TEIKIMO TVARKA
3.1. Paslaugų apimtis, reikalavimai Paslaugoms ir jų teikimo tvarka nustatyta Sutarties priede Nr. 1 (techninėje specifikacijoje) ir Sutartyje.
3.2. 	Paslaugų kokybė turi atitikti Sutarties reikalavimus, teisės aktų, gamintojo instrukcijų, reglamentuojančių Paslaugų kokybės, saugos, atlikimo reikalavimus bei standartus. Paslaugų teikėjas privalo teikti Paslaugas profesionaliai, laikantis teisės aktų reikalavimų, Klientui naudingiausiu ir ekonomiškiausiu būdu, racionaliai naudojant Kliento lėšas.  
3.3. Paslaugas Klientas užsako pagal faktinį poreikį.
3.4. Šalys privalo suteikti viena kitai išsamią informaciją, susijusią su teikiamomis paslaugomis, jų teikimo sąlygomis, teikimo terminais, galimomis pasekmėmis ir kitą su paslaugų teikimu susijusią informaciją, galinčią turėti įtakos teikiamų paslaugų kokybei.
3.5. Suteiktų paslaugų kokybė patikrinama priėmimo – perdavimo metu. Paslaugų perdavimas įforminamas Šalims pasirašant priėmimo – perdavimo aktą arba kitą lygiavertį dokumentą po ko Paslaugų teikėjui atsiranda teisė pateikti sąskaitą. Klientas turi teisę nepriimti Paslaugų, jei Paslaugos suteiktos nekokybiškai.
3.6. Visus trūkumus Paslaugų tiekėjas per 3 (tris) darbo dienas įsipareigoja pašalinti savo sąskaita ir jėgomis. Nepašalinus trūkumų per nurodytą laikotarpį, Paslaugų tiekėjas moka Klientui 0,02 procento dydžio netesybas, skaičiuojamas nuo turinčių trūkumus paslaugų kainos už kiekvieną vėlavimo dieną. 
3.7. Klientas įsipareigoja per Sutarties galiojimo laikotarpį išpirkti ne mažiau kaip 70 (septyniasdešimt) procentų Sutarties 1 priede nurodyto Paslaugų kiekio.

IV SKYRIUS
ŠALIŲ ATSAKOMYBĖ IR FORCE MAJEURE
4.1. Šalis, neįvykdžiusi ar netinkamai įvykdžiusi Sutartyje nustatytus įsipareigojimus, privalo atlyginti kitai Šaliai dėl to patirtus tiesioginius nuostolius. Netesybų sumokėjimas neatleidžia Paslaugų tiekėjo nuo tinkamų tolimesnio sutartinių įsipareigojimų vykdymo, išskyrus teisės aktų nustatytas išimtis.
4.2. Paslaugų teikėjui nevykdant ar netinkamai vykdant Sutartyje, įskaitant jos priedus nustatytus reikalavimus (bent vieno) ar nesilaikant terminų (bent vieno), Paslaugų teikėjas Klientui už kiekvieną vėlavimo kalendorinę dieną moka 0,02 procento dydžio delspinigius, skaičiuojamus už kiekvieną pažeidimą nuo bendros Sutarties kainos su PVM.
4.3. Paslaugų teikėjui vėluojant ilgiau nei 30 (trisdešimt) kalendorinių dienų suteikti Paslaugas Klientui, nuo Sutartyje nurodyto galutinio Paslaugų suteikimo termino,  Paslaugų teikėjas sumoka Klientui 10 (dešimt) procentų dydžio baudą, skaičiuojamą nuo bendros Sutarties kainos ir Klientas turi teisę vienašališkai nutraukti Sutartį dėl Paslaugų teikėjo kaltės. Sutartis tokiu atveju nenutraukiama tik tuo atveju, jei Sutarties galiojimas dar nėra pasibaigęs ir jo užtenka Paslaugų įvykdymui, ir jei Paslaugų teikėjas raštu garantuoja, kad įvykdys Sutartį ir visus Kliento nurodytus neatitikimus pašalins ne vėliau kaip per 10 (dešimt) kalendorinių dienų nuo tokio rašto pateikimo ir per tą patį terminą sumokės Klientui visas Paslaugų teikėjui pagal Sutartį priskaičiuotas netesybas ir atlygins nuostolius, kiek jų nepadengia netesybos.  
4.4. Visos Sutartyje nustatytos netesybos skaičiuojamos nuo kitos kalendorinės dienos po Sutartyje, įskaitant jos priedus, nurodyto termino pabaigos be papildomo priminimo Šaliai, nes kiekviena Sutarties Šalis laikoma apdairi ir informuota apie Sutarties sąlygas. Mokėjimai (baudos ir delspinigiai) atliekami per 10 (dešimt) kalendorinių dienų nuo rašytinio pareikalavimo gavimo. Gavimo diena laikoma sekanti darbo diena po išsiuntimo.
4.5. Klientui vėluojant laiku atsiskaityti už tinkamai ir visa apimtimi suteiktas Paslaugas, visiškai atitinkančias Sutarties, įskaitant jos priedus, sąlygas, Paslaugų teikėjui pareikalavus raštu, Klientas turės sumokėti Paslaugų teikėjui 0,02 procento dydžio delspinigius, skaičiuojamus nuo pradelstos sumokėti Paslaugų kainos už kiekvieną uždelstą dieną.   
4.6. Nenugalimos jėgos (force majeure) sąvoką ir taikymo tvarką nustato Civilinis kodeksas ir kiti galiojantys teisės aktai. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Sutarties neįvykdžiusi Šalis privalo nedelsiant pranešti kitai Šaliai apie nenugalimos jėgos (force majeure) aplinkybių atsiradimą bei jų įtaką Sutarties įvykdymui. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie tas aplinkybes, tai pastaroji Šalis privalo atlyginti dėl pranešimo negavimo atsiradusius nuostolius. Esant nenugalimos jėgos (force majeure) aplinkybėms, Šalys atleidžiamos nuo savo sutartinių įsipareigojimų vykdymo visam minėtų aplinkybių buvimo laikotarpiui, bet ne ilgiau kaip 2 (dviem) mėnesiams. Jei pagrindas nevykdyti įsipareigojimų dėl nenugalimos jėgos (force majeure) aplinkybių išlieka ilgiau nei 1 mėnesį, bet kuri iš Šalių turi teisę nutraukti Sutartį.

V SKYRIUS
ŠALIŲ TEISĖS IR PAREIGOS
5.1. Paslaugų tiekėjas įsipareigoja:
5.1.1. teikti Paslaugas tinkamai, kokybiškai ir laiku pagal šios Sutarties sąlygas bei teisės aktų reikalavimus tokio pobūdžio Paslaugų teikimui, laikydamasis savo profesijos standartų, pagal Kliento nurodymus, labiausiai Kliento interesus atitinkančiu būdu;
5.1.2. užtikrinti, kad Sutartį vykdys tik kvalifikuoti specialistai, turintys teisę teikti nurodytas Paslaugas;
5.1.3. neperduoti savo teisių ir pareigų pagal Sutartį tretiesiems asmenims be rašytinio Kliento sutikimo;
5.1.4. informuoti Klientą apie bet kokias aplinkybes, kurios gali turėti įtakos Sutarties tinkamam įvykdymui nustatytais terminais;
5.1.5. turi visas kitas teises ir pareigas, numatytas šioje Sutartyje, Lietuvos Respublikos civiliniame kodekse ir kituose teisės aktuose, kiek tai neprieštarauja Sutarčiai ir LR Viešųjų pirkimų įstatymui.
5.2. Klientas:
5.2.1. įsipareigoja atsiskaityti su Paslaugų tiekėju už suteiktas Paslaugas[footnoteRef:1] šioje Sutartyje nustatyta tvarka ir terminais; [1:  Sutarties 1 priedo reikalavimus atitinkančias ir Sutartyje nustatytais terminais pristatytas Paslaugas.] 

5.2.2. turi teisę reikšti pretenzijas dėl nekokybiškų ar reikalavimų neatitinkančių Paslaugų per visą Sutarties galiojimo terminą;
5.2.3. turi ir visas kitas teises ir pareigas, numatytas šioje Sutartyje, Lietuvos Respublikos civiliniame kodekse ir kituose teisės aktuose.

VI SKYRIUS
SUTARTIES GALIOJIMAS, KEITIMAS, NUTRAUKIMAS IR PABAIGA
6.1.	Sutartis įsigalioja jos pasirašymo dieną ir galioja 24 (dvidešimt keturis) mėnesius. Ši sutartis gali būti pratęsta abiejų šalių susitarimu, jei per pradinį sutarties galiojimo laikotarpį nebuvo išpirkta maksimali paslaugų apimtis.
6.2. Visos Šalių prievolės, įskaitant mokėjimus ir nuostolių atlyginimą, atliekamos iki Sutarties pasibaigimo ar nutraukimo dienos. Tačiau Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties nevykdymo ar netinkamo vykdymo, bei netesybas. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
6.3. Sutartis gali būti keičiama Sutartyje aiškiai nustatytomis sąlygomis arba vadovaujantis LR viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis. 
6.4. Paslaugų teikėjas neturi teisės vienašališkai nutraukti Sutarties, jei nėra nustatyta Kliento kaltė. Kliento kaltė suprantama kaip Sutartyje aiškiai nustatytų įsipareigojimų nevykdymas. Paslaugų teikėjui nutraukus Sutartį ne Sutartyje nustatytais pagrindais ar atsisakius ją vykdyti Sutartyje, įskaitant jos priedus, nustatytomis sąlygomis ar terminais, Klientas turi teisę nutraukti Sutartį dėl Paslaugų teikėjo kaltės ir nemokėti Paslaugų teikėjui pagal Sutartį, o Paslaugų teikėjas privalo sumokėti Klientui 10 (dešimt) procentų dydžio baudą nuo bendros Sutarties kainos.
6.5. Klientas, įspėjęs prieš 14 (keturiolika) kalendorinių dienų, turi teisę vienašališkai nutraukti Sutartį dėl Paslaugų teikėjo kaltės ir nemokėti jokių kompensacijų ar atlyginimo Paslaugų teikėjui, o Paslaugų teikėjas privalo sumokėti Klientui 10 (dešimt) procentų dydžio baudą nuo bendros Sutarties kainos, jeigu:
6.5.1. Atsirado VPĮ 90 straipsnyje numatytas Sutarties nutraukimo pagrindas;
6.5.2. Teikiamų Paslaugų kokybė neatitinka Sutarties, įskaitant jos priedus, reikalavimų ar (ir) teisės aktų, taikomų tokio pobūdžio Paslaugų teikimui, nuostatų ir Paslaugų teikėjas nepašalina Kliento nurodytų trūkumų ilgiau nei 30 (trisdešimt) kalendorinių dienų nuo Kliento rašytinio pareikalavimo;
6.5.3. Paslaugų teikėjas vėluoja ilgiau nei 30 (trisdešimt) kalendorinių dienų vykdyti bent vieną sutartinį įsipareigojimą, terminą ir nepradeda tinkamai vykdyti sutartinių įsipareigojimų nedelsiant (ne vėliau kaip kitą darbo dieną) po rašytinio Kliento pareikalavimo;
6.5.4. Paslaugų teikėjo vėlavimas, nepriklausomai nuo vėlavimų priežasčių, neleido Paslaugų teikėjui suteikti Paslaugų visa apimtimi iki Sutarties galiojimo pabaigos; Paslaugų teikėjas netenka teisės verstis veikla, jeigu jam iškelta bankroto byla arba bankroto procesas vykdomas ne teismo tvarka, siekiama priverstinio Paslaugų teikėjo likvidavimo, jeigu Paslaugų teikėjas restruktūrizuojamas ar likviduojamas ir jo teisės ir pareigos nepereina kitiems subjektams.
6.6. Sutartis gali būti nutraukta kitais Lietuvos Respublikos Civilinio kodekso ir kitų įstatymų numatytais atvejais.

VII SKYRIUS
GINČŲ SPRENDIMO TVARKA
7.1. Visi ginčai, susiję su šia Sutartimi ar jos vykdymu, sprendžiami derybų būdu. Nepavykus taikiai išspręsti ginčo per 30 (trisdešimt) kalendorinių dienų, bet kurios Šalies iniciatyva Lietuvos Respublikos įstatymų nustatyta tvarka ginčas gali būti perduodamas spręsti kompetentingam Lietuvos Respublikos teismui pagal Kliento registruotos buveinės vietą. 
7.2. Sutartyje neaptarti klausimai sprendžiami Lietuvos Respublikos teisės aktų nustatyta tvarka.

VIII SKYRIUS
KITOS SĄLYGOS
8.1. Šalys patvirtina, kad sudarydamos Sutartį, jos viena kitai atskleidė visą joms žinomą informaciją, turinčią esminės reikšmės Sutarčiai sudaryti, susipažino su Sutarties ir priedo turiniu, Sutarties ir priedo turinys yra joms žinomas, aiškus ir suprastas. 
8.2. Šalys privalo nedelsiant informuoti viena kitą apie faktus, kurie gali turėti įtakos Sutarties tinkamam vykdymui. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos Sutarties galiojimui, jei Sutartį iš esmės galima vykdyti be negaliojančios nuostatos, išskyrus atvejus, kai norminiai teisės aktai nustato kitaip. 
8.3. Visi dokumentai (įskaitant pretenzijas, pareikalavimus ir kt.), susiję su šia Sutartimi ar jos vykdymu, turi būti siunčiami registruotu paštu, Šalių Sutartyje nurodytu elektroniniu paštu (pasirašyti įgalioto asmens) arba įteikiami asmeniškai pasirašytinai. Elektroniniu paštu siunčiamas dokumentas, įskaitant pareikalavimą ar pretenziją, laikomas gautu kitą darbo dieną po išsiuntimo, registruotu paštu siunčiamas dokumentas laikomas gautu po 5 (penkių) darbo dienų po išsiuntimo, asmeniškai įteikiamas dokumentas laikomas gautu įteikimo dieną. 
8.5. Pasikeitus Sutartį pasirašiusių Šalių adresams, banko sąskaitų numeriams ir (ar) kitiems rekvizitams, Šalys privalo apie tai informuoti viena kitą ne vėliau kaip per 2 (dvi) darbo dienas. Šalis, neįvykdžiusi šių reikalavimų, negali pareikšti pretenzijų, jog ji negavo pranešimų, siųstų pagal kitai Šaliai žinomus rekvizitus. 
8.6. Nė viena Šalis negali perduoti savo teisių ir pareigų tretiesiems asmenims be raštiško kitos Šalies sutikimo. Sutarties Šalis gali būti pakeista, jei teisės aktų nustatyta tvarka įvyko jos pertvarkymas ar reorganizavimas ir Šalies galimybės po pertvarkymo ar reorganizavimo tinkamai įvykdyti Sutartį išlieka.
8.7. Visa informacija, Šalių gauta ir (ar) sužinota dalyvaujant viešajame pirkime ir vykdant Sutartį, laikoma konfidencialia informacija, kurios atskleidimas be rašytinio kitos Šalies sutikimo draudžiamas. Šalys privalo saugoti konfidencialią informaciją tinkamai ir protingai, naudoti šią informaciją tiktai vykdant įsipareigojimus pagal Sutartį, dauginti šią informaciją tokia apimtimi, kiek to reikia ir būtina vykdant įsipareigojimus pagal Sutartį. Konfidenciali informacija gali būti atskleista be kitos Šalies sutikimo, jei toks atskleidimas privalomas pagal teisės aktų nuostatas. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo viešai žinoma, arba turi būti atskleista pagal galiojančių teisės aktų reikalavimus.
8.8. Paslaugų tiekėjas Sutarties vykdymui turi teisę pasitelkti tik tuos subteikėjus, kurie buvo nurodyti jo pasiūlyme arba jei pasiūlyme buvo nurodyta subteikimui perduodama sutartinių įsipareigojimų dalis. Subteikėjų keitimo / pasitelkimo tvarka: Paslaugų tiekėjas iš anksto (mažiausiai likus 3 darbo dienoms iki planuojamo keitimo/pasitelkimo) privalo raštu (el. paštu) kreiptis į Klientą, pateikti naujo subteikėjo pavadinimą, keitimo pagrindą, sutarties su subteikėju kopiją, subteikėjo veiklą pagrindžiančius dokumentus (jei reikalaujama). Klientui patvirtinus keitimą, pasirašomas susitarimas prie Sutarties. Klientas turi teisę neleisti pakeisti / pasitelkti subteikėjo, jei pasiūlyme nebuvo nurodyta subteikimui perduodama dalis ar laiku nėra pateiktas prašymas dėl keitimo / pasitelkimo ar susiję dokumentai ar subteikėjas neatitinka pirkimo sąlygų reikalavimų (jei taikoma).
8.9. Vadovaujantis VPĮ 49 straipsnio ir susijusių teisės aktų nuostatomis, Paslaugų tiekėjas gali remtis kitų ūkio subjektų pajėgumais, kurių kvalifikacija remiasi dėl atitikimo Pirkimo dokumentams, pvz. dėl teisės teikti Paslaugas. Paslaugų tiekėjas gali remtis kitų ūkio subjektų pajėgumais tik tuomet, jei toks ūkio subjektas buvo nurodytas pasiūlyme Pirkimo vykdymo metu ir kai buvo pateikti įrodymai, pagrindžiantys Paslaugų tiekėjo teisę naudoti nurodytus išteklius. Toks pasitelktas ūkio subjektas Sutarties vykdymo metu gali būti keičiamas, Paslaugų tiekėjui raštu pateikus (ne vėliau kaip likus 5 darbo dienoms iki planuojamo keitimo) prašymą su kvalifikaciją įrodančiais dokumentais ir sutartimi (tarp ūkio subjekto ir Paslaugų teikėjo). Klientas, gavęs prašymą ir visus dokumentus, patikrina keičiamo ūkio subjekto atitikimą Pirkimo dokumentų reikalavimui, įsitikina, kad išteklius bus prieinamas Paslaugų teikėjui (patikrina sudarytą sutartį) ir raštu informuoja Paslaugų teikėją apie leidimą arba draudimą keisti pasitelktą ūkio subjektą. Klientas turi teisę neleisti keisti pasitelkto ūkio subjekto, jei jis nebuvo laiku išviešintas ar nėra pateikti jo kvalifikaciją įrodantys dokumentai ar ūkio subjektas neturi tinkamos kvalifikacijos ar prašymas pateiktas nesilaikant nurodytų terminų. Visais atvejais, keičiant pasitelktą ūkio subjektą dėl atitikimo kvalifikacijos reikalavimams, Šalys pasirašo susitarimą prie Sutarties. 
8.10. Kliento sutikimas dėl subteikėjo ar ūkio subjekto pasitelkimo neatleidžia Paslaugų tiekėjo nuo visiškos materialinės atsakomybės už pasitelktus asmenis.
[bookmark: _Hlk523832113]8.11. Vykdydamos Sutartį, Šalys įsipareigoja užtikrinti tinkamą 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) nuostatų įgyvendinimą. Jei Sutarties vykdymo metu atsirastų poreikis tvarkyti asmens duomenis, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. 
8.12. Šalys, vykdydamos Sutartį, įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Klientui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Klientas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos 2 apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
8.12.1. Paslaugų teikėjas Sutarties galiojimo laikotarpiu privalo laikytis aplinkos apsaugos kriterijų, taikytų vykdant šį žaliąjį pirkimą, ir Kliento prašymu pateikti jų laikymąsi pagrindžiančius dokumentus.
8.13. Asmuo, atsakingas už Sutarties ir jos pakeitimų paskelbimą pagal LR Viešųjų pirkimų įstatymo 86 straipsnio 9 dalies nuostatas – VšĮ Nacionalinio kraujo centro Sekretoriato administratorė, tel. 8 699 27212, el. p. nkcadministracija@kraujodonoryste.lt .
8.14. Kliento paskirtas asmuo, atsakingas už Sutarties vykdymą______________, tel. Nr.: _____________, el. p.: _____________.  
8.15. Paslaugų tiekėjo paskirtas asmuo, atsakingas už Sutarties vykdymą: ___________, tel. Nr. ____________, el. p. ____________.  
8.16. Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba pasirašyta naudojantis saugiu elektroniniu parašu.

IX SKYRIUS
ŠALIŲ REKVIZITAI

2026 m. _________ mėn. __ d. Paslaugų teikimo sutarties Nr. _________       
1 priedas 


I. PASLAUGŲ PAVADINIMAS, KIEKIAI IR KAINA

	Eil.
Nr.
	Paslaugos pavadinimas
	Mato vnt.
	Kiekis / 36 mėn.
	Įkainis, Eur be PVM
	Bendra kaina, Eur be PVM
(4x5)

	1
	2
	3
	4
	5
	6

	1.
	Lygių baltinių (paklodės, vystyklai, rankšluosčiai, užuolaidos, staltiesės, užvalkalai) skalbimas ir lyginimas
	kg
	1300
	
	

	2.
	Personalo darbo drabužių (puschalatai ir med. Pižamos) skalbimas ir lyginimas (transportuoti nelankstant)
	vnt.
	4000
	
	

	3.
	Sutarties kaina Eur be PVM:
	

	4.
	PVM (21 %) suma, Eur:
	

	5.
	Bendra sutarties kaina, Eur su PVM:
	



Sutarties suma lygi bendrai Sutarties kainai eurais su PVM: ____ Eur (____ eurai, __ euro ct.). 


II. TECHNINĖ SPECIFIKACIJA

1. Pirkimo objektas ir apimtys:
1.1. Lygių baltinių (paklodės, vystyklai, rankšluosčiai, užuolaidos, staltiesės, užvalkalai) skalbimas ir lyginimas ne daugiau 1300 kg per visą sutarties galiojimo laiką.
1.2. Personalo darbo drabužių (puschalatai ir med. pižamos) skalbimas ir lyginimas (transportuoti nelankstant) ne daugiau kaip  4000 vnt. per visą sutarties galiojimo laiką.
1.3. Planuojama sutarties trukmė – 24 mėnesiai nuo sutarties įsigaliojimo dienos.
1.4. Perkančioji organizacija įsipareigoja išpirkti 70 proc. sutartyje numatyto kiekio.

2. Bendrieji reikalavimai:
2.1. Specializuoto skalbimo paslaugų technologinis procesas (surinkimas, rūšiavimas, laikinas saugojimas, transportavimas, skalbimas, dezinfekavimas, džiovinimas, lyginimas, pakavimas ir grąžinimas) turi atitikti:
2.1.1. HN 130:2012 „Skalbyklų paslaugų sveikatos saugos reikalavimai“;
2.1.2. HN 47-1:2012 „Sveikatos priežiūros įstaigos. Infekcijų kontrolės reikalavimai“ 12 priedo 
2.1.3. Lietuvos Respublikos sveikatos apsaugos ministro 2012 m. spalio 19 d. įsakymas Nr. V-946 „Dėl Lietuvos higienos normos HN 47-1:2026 „Asmens sveikatos priežiūros įstaigos: infekcijų kontrolės reikalavimai“ patvirtinimo“ (aktuali redakcija), 10 priedas „Skalbinių tvarkymo reikalavimai“;
2.2. Tiekėjas, vadovaudamasis higienos norma  HN 130:2012 ,,Skalbyklų paslaugų sveikatos saugos reikalavimai“, įsipareigoja atlikti šiluminę (ar šiluminę-cheminę) skalbinių dezinfekciją. 
2.3. Užtikrinti, kad skalbimas atliekamas skalbikliais, skirtais profesionaliam naudojimui būtų įregistruoti Valstybinės visuomenės sveikatos priežiūros tarnybos prie SAM.
2.4. Skalbimui naudojamos priemonės turi būti naudojamos pagal jų gamintojo nurodytą paskirtį, naudojimo instrukcijas ir turi būti įteisintos teisės aktų tvarka.
2.5. Nešvarūs ir švarūs skalbiniai turi būti pakuojami ir transportuojami pagal HN 130:2012 reikalavimus, užtikrinant apsaugą nuo kryžminės taršos. 
2.6. Skalbinių priėmimas ir grąžinimas vykdomas su lydraščiu (važtaraščiu), kuriame nurodomas perduodamų skalbinių kiekis. 
2.7. Skalbimo procese turi būti taikoma šiluminė arba šiluminė-cheminė dezinfekcija pagal HN 130:2012 reikalavimus. 
2.8. Visi skalbiniai turi būti išlyginti. Personalo darbo drabužiai turi būti grąžinami išlyginti, nesupresuoti, sukabinti ant pakabų ir surūšiuoti pagal padalinius. 
2.9. Tiekėjas privalo vykdyti išskalbtų skalbinių kokybės kontrolę. Nustačius netinkamai išskalbtus skalbinius, jie turi būti pakartotinai išskalbti tiekėjo lėšomis.

3. Transportavimas:
3.1. Personalo darbo drabužius transportuojami nelankstant (ant pakabų) polietileniniame įpakavime. 
3.2. Skalbinių skalbimo technologijos procesas nuo skalbinių surinkimo iki jų grąžinimo, turi atitikti HN 130:2012 ,,Skalbyklų paslaugų sveikatos saugos reikalavimus“. 
3.3. Paslaugos tiekėjas skalbinius išveža ir atveža savo transportu darbo dienomis nuo 9:00 iki 13:00 adresais: 
· Žolyno g. 34, Vilnius;
· Naikupės g. 28, Klaipėda; 
· Nemuno g. 75, Panevėžys. 

4. Paslaugos teikimo terminai:
4.1. Skalbimo paslaugos periodiškumas – 1 kartą per savaitę (1 išvežimas, 1 atvežimas).
4.2. Išskalbtų skalbinių grąžinimo terminas – ne ilgiau kaip 7 kalendorinės dienos nuo paėmimo.
______________________________

